Flavell Te Ururoa: Te Awa Tupua (Whanganui River Claims Settlement) Bill — First ReadingText is incorporated into the Bound VolumeFlavell Te Ururoa: Te Awa Tupua (Whanganui River Claims Settlement) Bill — First Reading[Sitting date: 24 May 2016. Volume:714;Page:11234. Text is incorporated into the Bound Volume.]Hon TE URUROA FLAVELL (Co-Leader—Māori Party):Tēnā koe Mr Assistant Speaker kia ora tātau katoa haere mai ki roto i Te Whare Pāremata. Ē Kahurangi Tariana hoki mai ki te wāhi i nohoia e koe i ngā tau kua hipa ake. He oranga ngākau kua eke ki tēnei taumata. Ko koe te mea kōrero nei mō te āhuatanga o tēnei o ngā kerēme i ngā tau ē hia kē nei. Ka mihi ki a koe haere mai haramai me tō tira haramai me tō iwi Te Āti Haunui-a-Pāpārangi Ngāti Apa tēnā koutou kia ora tātau. Kai taku Ariki e Tumu tēnā koe haramai mō te āhuatanga ki a tāua ki a Te Arawa ēngari ka rere mai tēnei o ngā awa i a koe ā i Ruapehu ā ka eke ki te takutai moana. Ko koe tēnei e whakakanohi nei i tērā taha o tāua nō reira tēnā koe tēnā koutou kia ora tātau.Kāre e kore kua rongo koutou i te kōrero o taku tuahine a Marama. Nāna anō rā i whakarārangi mai i ngā kōrero. Kaua e riri mai kāre au i konei i tērā wā e hia kē nei ngā Māori kai roto i Te Whare Pāremata i tēnei rā. Kua tae mai ki te whakarongo ki ngā kōrero e pā ana ki wā rātau kerēme. Nō reira wā poto ki a au.E rua ngā wāhanga tuatahi kia kōrerohia mō tēnei kaupapa i tōna orokohanga mai ka mutu pēnei i tā taku tuahine e kōrero nā ko te hōhonu o tēnei mea o te wai ki a tāua.I taku mōhio ā ko Tariana tētahi i kōrero mō tēnei kerēme. Ē hia kē nei ngā tau e tatari nei e tatari nei ā tae rā anō ki tēnei wā a W’anganui e tatari nei kia rongo i ēnei kōrero. Ka mihi rā ki a Te Piki Kōtuku ki taku mōhio ko ia tērā i whakatakoto i tētahi petihana i te tau 1927. Nāwai nāwai ka eke ki a Hekenui Whakarake me ētahi atu i kōkiri nei i tēnei take i roto i ngā tau 30 pea. Ā nāwai nāwai ka eke ki te Wai e 167 i te tau 1990. Ko ngā mea pēnei i a Hikaia Amohia Joan Akapita Rangipō Metekīngi tae atu ki a Michael Pōtaka tae atu ki tēnei o ngā tipua ki a Te Atawhai ko rātau kua ngaro atu i tēnei wā tae rā anō ki te hoa rangatira a Te Ātawhai ki a Martha ka tangi ake! Ēngari anō a Rūmātiki Linda Henry a Kevin Amohia a Julie Ranginui e kui mēnā kai konei koe? Anō hoki a Te Tiwha Puketapu a John Maihi kei konei koe haere mai! Ko koutou tērā i kōkiri tonu nei i tēnei take kia eke ki tēnei wā.Ko Te Ātawhai pēnei i tā taku tuahine e kōrero nei koinā te tangata whakatau i te wairua o te tangata kia taea ai te kōkiri i tēnei take ki roto i Te Whare Pāremata. Ki a Titi Tihu te rangatira nāna anō rā tēnei kēhi i whakaara ake i tēnei kaupapa mō te hunga e kōrerohia ake nei.Nō reira ka tangi ake ki te hunga kua ngaro ki a Tahupārae ki a Piripi taihoa a Piripi ki a Niko ērā ko rātau katoa kua ngaro atu. Waiho rātau kia okioki anei tātau e hui nei i tēnei rā tēnā koutou katoa.Ā tēnā i puta te kōrero i taku tuahine ko te hōhonutanga o tēnei mea o te wai ki te tangata. I a tātau e kōrero nei mō Te Piripi nei tangata nui nei nui ā-ngākau nui ā-tinana ka mutu koirā tāna mahi. Ka hoki ngā mahara ki tētahi hui i ngā tau kua hipa ake. Nāku tonu ētahi o ngā tamariki o te kura rongonui o Tīpene St Stephen’s College āe; i haere atu ki te marae o Ken Mair. Ā ko te kōrero a Piripi me eke ki runga i te waka kia puta ki te awa o W’anganui. Kāre au i rite ki a koe e te tuahine kāre au i haere i te taha o Piripi kāo! He mataku nōku. I haere au ki tētahi atu o ngā waka ēngari anō tērā i taka i heke ki te wai. Hoi anō tērā tērā! Ka hoki ngā mahara ki a ia ā ko ia tērā i tū ki mua i te aroaro o te taraka ā te taraka i muri i a ia kāo kāo kāo! Ko Piripi tērā!Otirā ko te rally i W’anganui ā pērā anō hoki ngā radicals me ngā activists o W’anganui. Ā ko te jet boat race ko aua take ērā! Whakakorengia nā runga i te aha? Nā runga i te ngākaunui o te iwi nei ki tēnei o ngā awa. Ka hoki rā anō ki te āhuatanga o Pākaitore. Te ata te ata tonu o tērā o ngā kaupapa. Ko māua ko Te Miringa Hohāia i haere i Taranaki kia eke atu ki te marae i W’anganui. He aha te mahi? I noho i te pō ko tā Tahupārae kaihau kaihau! Arā he aha te tikanga o tērā? Kaua e kai. I te ata tonu i te ata hāpara i eke atu rā ki te awa ki reira ā i tuku i te karakia. Ko Niko tērā i tuku i te karakia. Ka rīngiringihia mātau e te wai kia tau te wairua i mua o te ekenga ki Pākaitore ka hoki ngā mahara.Nō reira koinei te hōhonutanga o tēnei mea o te awa ki te tangata pēnei i taku tuahine e kōrero nei. E kore au e whakatōroa i ēnei kōrero. He tīmatanga noa iho. Hoki mai mō te mea tuatoru hoki mai mō te mea tuatoru ki reira tātau whakanui ai i tēnei kaupapa. Kai te kī mai te tangata nei me whakarāpopoto i taku kōrero. Nō reira me āmene atu ki a ia tēnā koutou tēnā koutou kia ora tātau katoa kai raro.[Thank you Mr Assistant Speaker and hello there everyone welcome into Parliament! Dame Tariana welcome back to the place you occupied some years ago. How reassuring it is to have reached this level. You were the one who commented on the circumstances about this claim for several years now. I acknowledge you welcome draw hither with your people Te Āti Haunui-a-Pāpārangi and Ngāti Apa greetings to you collectively and to us all. Welcome to you my paramount chief Tumu in regard to the circumstances that relate to you and me in terms of Te Arawa but one of these rivers flows to you by way of Ruapehu and eventually reaches the foreshore. This is you the face on that side in regard to you and so salutations to you to you collectively and to us all.Without a doubt you have heard the address of my sister colleague Marama Fox. She outlined the tenor of the contributions. Do not be offendedI wasnot here at that time.There are so many Māori in Parliamenttoday. They have arrived to listen to the contributions about your claims. Therefore the time for me is short.There are two primary parts I want to comment on the origin of this bill furthermore and as my sister colleague alluded to the depth of our understanding about this thingwaterto you and me.I understand that Tariana was one who spoke on this claim. The Whanganui people have been waiting to hear these speeches for a very long time. I am full of admiration for Te Piki Kōtuku; in my understanding Te Piki was the one who submitted a petition in 1927. Eventually Hekenui Whakarake and others advanced this matter over approximately 30 years. After a time the Wai 167 claim was filed in 1990 by Hikaia Amohia Joan Akapita Rangipo Metekīngi Michael Pōtaka and the legendary Sir Archie Te Atawhai Taiaroa. They along with Martha wife of Sir Archie have all passed away. I grieve for them. As for Rūmatiki Linda Henry Kevin Amohia Julie Ranginui—old lady are you here? And also Te Tiwha Puketapu and John Maihi—are you here? Welcome! You were the ones who advanced this claim until it eventually arrived at this point in time.Te Atawhai like my sister colleague said was the one who was capable of putting a person at ease to advance this matter into Parliament. Now to Titi Tihu the chief who was responsible for raising this case this matter on behalf of the people I mentioned previously.And so I grieve for those who have died Tahupārae Piripi—moreabout him later—and Niko.Those ones—all of them have passed away. Allow them to rest as wethe livinggather here today. Leave them to rest there as we are gathered here today; greetings to you all and much appreciated.My sister colleague made a statement about the deeper implication of water to mankind. While we were talking about this man Piripi—he is a large man; big in heart big physically and furthermore that is his job! I recall a meeting some years back. I took some younger students from that famous Tīpene school—St Stephen’sCollegeyes; we went to Ken Mair’s marae. And that Piripi urged us to climb aboard a canoe to get out to the Whanganui River. Unlike you my sister colleague Nanaia I did not go with Piripi—not likely! I was too scared.I went to one of the other canoes and got on board. But it capsized and Ifell into the water. But that isthat incident! Memories go back to others like the time he stood in front of the truck with one behind him calling out no no no! That was Piripi.At the same timethere was the rally in Whanganuiand similarly also with the radicals and activists of Whanganuiand the jet boat race. Those were those matters! Why were they stopped? Because of their commitment to this river.It goes all the way back to the Pākaitore situation. At the very dawn of the morning of that protest Te Miringa Hohāia and I travelled from Taranaki to go on to the marae at Whanganui. So what was to take place? We were going to sleep the night. Tahupārae exhorted: consume air eat air. So what does that protocol mean? Don’t eat! At the break of dawn we ascended the river to release prayer; Niko led that. Water was sprinkled over us to appease us and to settle us down before the ascension of Pākaitore; memories go back to that event.Therefore in regard to the depth of appreciation for the individual about this river thing and like what my sister colleague alluded to this is it.I will not prolong these sentiments. This is only a beginning. Come back for the third reading; come back for the third one where we will celebrate this bill. I have been given the wind-down signaland agree to end my contribution. Therefore acknowledgments and salutations to you collectively and my appreciation to us all. I resume my seat.]